LidanRubinov/Halacha-QA huggingface dataset:
שאלה: שיעורים לתיקון ליל שבועות בפני קהל מעורב: השנה מספר לא מבוטל של נשים בקהילה הדתית לאומית שלי בקשו להעביר שיעור בהיכל בית הכנסת ורב בית הכנסת שאף הוא שייך באופן מובהק לציבור הדתי לאומי ולרבני צוהר לא איפשר זאת מחמת קדושת המקום, צניעות וכו. אשמח לדעת מהי עמדתו של ארגון בית הלל במתן שיעורים בבית כנסת בתיקון ליל שבועות גם ע"י נשים והאם לאור המצב שרובם ככולם של נותני השיעורים בקהילה הנם גברים, האם יש מקום לעודד נשים להעביר שיעורים ולדאוג לייצוב הולם יותר.
תשובה: שאלתך ראויה וחשובה! שאלה זו עולה בעקבות ההתפתחות המבורכת של לימוד תורה ע"י נשים, כולל נשים שלומדות תורה ברמה גבוהה ובהיקף רחב, והן ראויות ללמד תורה לכלל הציבור. כהמשך טבעי להתפתחות זו ראוי לעודד נשים לתת שיעורי תורה. במציאות שבה נשים וגברים שותפים בחברה דתית הלכתית שהיא מעורבת וצנועה, ומקיימים ביניהם דיונים בכובד ראש ומתוך כבוד הדדי, אינני רואה כל סיבה למנוע מאשה לתת שיעור תורה גם בקהל מעורב. כדאי להזכיר שוב את דברי הראשון-לציון, הרב בן ציון מאיר חי עוזיאל, בעניין בחירת נשים למוסדות ציבור והנהגה (כמו מועצת העם לפני הקמת המדינה והכנסת מאז הקמתה): "הסברא נותנת לומר שכל כנסיה רצינית ושיחה מועילה אין בה משום פריצות, וכל יום ויום האנשים נפגשים עם הנשים במשא ומתן מסחרי, ונושאים ונותנים, ובכל זאת אין שום פרץ ושום צוחה. ואין הישיבה במחיצה וכפיפה אחת לשם עבודת הציבור, שהיא עבודת הקודש, מרגילה לעבירה, ומביאה לידי קלות ראש" (שו"ת משפטי עוזיאל כרך ד, חושן משפט סימן ו ). אם מחוץ להקשר מיידי של קדושה כך, בשיעור תורה על אחת כמה וכמה. אכן כך אנו נוהגים בקהילה שלנו, קהילת  כינור דוד  ברעננה, וכך נהוג ומקובל בקהילות שונות. למעשה, יש לשקול בכל קהילה בפני עצמה האם יש בקהילה מוכנות למציאות הזו, ולקבל את ההחלטות בצורה בונה בקהילה. צבי קורן (התשובה ניתנה מהרב צבי קורן) רבני ורבניות בית הלל עונים לשו"ת גם בפייסבוק -
שאלה: צמחונות היהדות:. רציתי לשאול בקשר לצמחונות ביהדות, לפי מה שאני יודעת, הקב"ה התיר לבני האדם לאכול בשר מאז תיבת נוח משום שהעולם נחרב ולאדם לא היה ממה להתקיים. כיום המצב איננו זהה, לאדם ב"ה יש שפע מינים והוא בהחלט יכול להתקיים ללא בשר. כמו כן גם ביהדות התירו לבני האדם לאכול רק חיות צמחוניות, ולא טורפות משום שזה משפיע על נפש האדם, אז מדוע התירו לאדם להיות "טורף"? מדוע עדיין ממשיכים כיום באכילת בשר ולא מנסים לתקן? עוד שאלה, היא האם בכלל כיום מותר להיות צמחונים?
תשובה: שאלת הצמחונות לא נידונה בהיקפים גדולים בעולמה של היהדות, ורק מעט רבנים התייחסו לנושא הזה. נכון הדבר שהקב"ה התיר לאדם לאכול בשר רק אחרי המבול. אולם לא נכון שהדבר נעשה בגלל שלא היה מה לאכול, שהלוא לאחר כמה שנים השתקם העולם, והיו פחות או יותר אותן אפשרויות כפי שהן קיימות היום. בשל כך, נראה יותר שהקב"ה התיר לנו לאכול בשר דווקא בשל העובדה שהדבר מתאים לנו ולעולמות הרוחניים שלנו, וזה המצב הקיים היום. מותר לאכול בשר. גם הפירוש שהצעת למה מותר לאכול חיות צמחוניות ולא חיות טורפות הוא פירוש יפה, אולם ההמשך   שהדבר נעשה בגלל הרצון להשפיע על נפשו של אדם שלא יהיה טורף   הוא רעיון שיכול להיות נכון ויכול להיות לא נכון. כאמור, את ההשקפה אנו שואבים בראש ובראשונה מההלכה, וההלכה מתירה לאכול בשר. על כן, כתבתי את הדברים האלה לפני כמה ימים למי ששאל אותי על היחס לבעלי חיים: " היחס הראוי לבעלי חיים הוא חלק בלתי נפרד מדמותו המוסרית של האדם. הוא מתחיל בקומה הראשונה של מוסריות פשוטה, והתלמוד אף מספר כי רבי (מחבר המשנה!!) נענש על יחס לא ראוי לבעלי חיים  הוא ממשיך במצוות שונות בתורה המלמדות על היחס הראוי לבעלי חיים (אותו ואת בנו  לא תחרוש בשור ובחמור יחדיו  פריקת משא כבד מבעלי חיים וכדו )  ומגיע עד לדמותו הרוחנית של האדם שהוא אוהב כל. בד בבד, יש לזכור כי מדובר בבעלי חיים, ויש גם להם ייעוד בעולם - בין לעבוד בהם, ובין להיות מאכל לבני אדם שהם הם בעלי צלם א-לוקים, ולא זו בלבד אלא שלעולם יש להקדים את העיסוק בחסד ובצדק כלפי בני אדם. על כן, צריך לנווט בין שני הקטבים האלה. בוודאי שראוי להצטרף למאבק באכזריות יתרה כלפי בעלי חיים. איני יודע לומר האם זה הדבר החשוב ביותר שיש לעשותו, בעיקר בשל העובדה שלא צריך לעשות דווקא את הדבר החשוב ביותר שיש לעשותו, אלא את הדברים שמוצאים את החיבור אליהם" בוודאי שמותר להיות צמחוני. אמנם, בכתבי הרב קוק נמצא שצריך להיזהר גם מהצמחונות, שכן היא יכולה להביא לטשטוש ההבדל שבין אדם ובעלי חיים, אולם הדבר מותר.
שאלה: שמירת כשרות בחו"ל: ברצוני להתייעץ איתך בנושא כשרות בחו"ל. בעוד כשבוע וחצי בע"ה אני ובן זוגי אמורים לטוס לספרד. חשוב לציין ש לעיר שאנו נוסעים אליה לא קיים בית חב"ד. שניינו אנשים אשר שומרים שבת וכשרות וכמו שאתה לבטח יודע המלון אינו מקפיד על כשרות. השאלה שלי היא האם אנו יכולים לאכול בחדר האוכל של המלון את המאכלים אשר ידועים לנו על פי ההלכה ככשרים? לדוגמא: ירקות,פירות, ביצה קשה, טונה, מעדנים וסלטים למיניהם. בנוסף רציתי לדעת איזה מוצרי מזון אפשר לקנות בחו"ל? האם ניתן לקנות מוצר שאין עליו חותמת "כשר" אבל הוא כשר על פי ההלכה? לצורך העניין האם מותר לאכול מקופסאות שימורים למינהם? מקווה שתוכל להסיר את חששותי, מראש,
תשובה: וברכת ד  ירקות חיים (עם מלח) אפשר. כמו כן ביצה קשה, אבל מעדנים וסלטים שהם נעשים בתערובות דברים נוספים אין לאכול. פת אורז אפשר לאכול. אפשר לקנות אוכל עם חותמות O.U.ויש עוד הרבה חותמות כשרות בספרד, בייחוד מאנגליה. בהצלחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ריצה עם בן: רציתי לשאול האם מותר לרוץ יחד עם בן, בגיל שלי? יש לציין כי בעת הריצות אני מתלבשת בצניעות- חולצה רחבה, שרוולים 3 4 וחצאית אחרי הברך. המטרה העיקרית של הריצה המשותפת היא מוטיבציה לצאת לריצות בשביל שנינו ושמירה על קצב נכון וגבוה.
תשובה: אני מסויג מכל פעילות פיזית משותפת בין בנים ובנות.
שאלה: שאלות על מגילת רות: ב"ה אני לומדת כעת את מגילת רות עם רש"י ויש לי כמה שאלות. : 1. מי הייתה אשת בועז לפני שנישא לרות? (שקבר אותה כשרות וענמי חזרו לבית לחם). 2.פרק א : פס י"ט "ותלכנה שתיהם" שתיהם ולא שתיהן?! האם ח"ו יש טעות דקדוקית לשונית בתנ"ך? 3. פרק ב :פס ה "ויאמר בעז לנערו הנצב על הקוצרים למי הנערה הזאת" רש"י: (ה) למי הנערה הזאת - וכי דרכו של בועז לשאול בנשים? אלא דברי צניעות וחכמה ראה בה. שתי שבלים לקטה, שלשה אינה לקטה. והיתה מלקטת, עומדות - מעומד, ושוכבות - מיושב. כדי שלא תשחה: מה הכוונה במשפט האחרון? עומדות מעומד ושוכבות מיושב? 4. איך יתכן שרות ובועז לא שמרו נגיעה? זה אולי מצחיק שאני שואלת את זה, אבל אומרים שהאבות והצדיקים קיימו את כל התורה עוד מלפני שעמ"י קיבלו אותה כי התורה נטועה עמוק בליבותינו ואצל הצדיקים והאבות זה התממש בפועל, אז איך יתכן שרות (בפרק ג ) באה ושכבה לידו והוא נגע בה ואז הכיר שזאת אישה? אמנם הוא לא בא עליה ויש פירוש ל"חי ה " שנשבע ליצרו שלא יבוא עליה אלא ע"י נישואין, אבל עדיין לגעת באישה זה איסור חמור מאד.? 5. נעמי אמרה לרות לרדת לגורן וכו ולא אמרה לרות להציע לבועז להתחתן איתה. איך רות הבינה את זה לבד מתוך דברי נעמי? או שאמרה לה זאת ישירות ופשוט לא כתבו לנו את זה? 6. האם יודעים מי היה הגואל שלא רצה לגאול את רות? 7.שמואל הנביא כתב את המגילה אבל המגילה היא בימי שפוט השופטים בכלל?! האם שמואל חי כבר מאז? 8. "ויהי בימי" - לשון צער. אבל בסוף המגילה מסתיימת בשמחה גדולה וגם זה לא כמו "ויהי בימי אחשורוש" שזה צער על הגזירה העומדת מעל לעם היהודי ובסוף הכל מתהפך לטובה, אלא בכל המגילה אין אסונות גדולים (נעמי נשארת לבדה ואז היא באה לבית לחם ואין לה שם שוב אסונות. לכאורה הצער הוא רק בסיפור מותם של בעלה ובניה)? אני מקווה שזה ר שאני שואלת פה. אם לא, אז בבקשה שהרב לא יענה אלא אחפש לבד את התשובות (אבל חלק חיפשתי ולא מצאתי תשובה). חג שמח
תשובה: שאלת שאלות מצויינות, ואשמח לענות. יישר כח על ההעמקה והלימוד! 1. לא נודע מי הייתה. 3. את השיבולים שעוד מחוברות בקרקע ועומדות ושכחום הקוצרים - היא ליקטה בעמידה, ואילו את השיבולים שנקצרו ונפלו וכעת שוכבות על הקרקע - היא לא התכופפה כדי להרימם, משום חוסר צניעות, אלא התיישבה וכך הרימה אותם. 4. לא מוזכרת שום נגיעה בסיפור. אמנם רש"י מבאר שהכיר בה שהיא אשה על ידי שנגע בה, אך גם לפירוש זה - לא היתה נגיעה מכוונת, ומרגע שהכיר שזו אשה - פרש מיד. הכל היה לשם שמיים, לצורך הקמת שם למת ולהעמיד משפחות. ממעשה זה יצא בסופו של דבר דוד המלך! 5. נעמי אמרה לרות (ג, א ) "בתי הלא אבקש לך מנוח אשר ייטב לך" - הכוונה היא שנעמי אומרת לה איך למצוא חתן, שהוא מנוח לאשה (בוודאי בימי קדם שלאשה לא נשואה היה קשה מאוד להתפרנס בכוחות עצמה, בלא בעל שידאג לה). 6. שמו היה "טוב". כך מפרשים ח את הפסוק (ג, י"ג) "אם יגאלך - טוב", והוא היה אחיו של בועז ואלימלך. אפשר לפרש ששמו נאה לו: עיקר עניינו לחיות בתמימות לפי ההלכה. אם הוא מבין שעל פניו יש כאן בעיה של נישואין שהתורה אוסרת - הוא לא רוצה להכנס לספק ובלגן. העיקר שהוא נשאר בטוח "טוב". לעומת זאת בועז אומר שהסתכלות כזאת לא מקדמת את רצון ה. אם הדרשה הנכונה היא להתיר נישואין כאלה, ובכך יעשה טוב לאשה ולהמשיך את שם הנפטר - עלינו לא להסס ולפעול לפי זה. "בועז"   "בו-עז". היתה בו את בעזות דקדושה, המשך בית "פרץ" שפורץ ומחדש להעיז ולהפוך את העולם לתיקונו, שרק מזה יכול לצאת דוד ומשיח. 7. שמואל לא חי בתקופה בה קרא הסיפור. הוא כתב את הספר שכבר קרה זמן רב לפניו, בכדי לייחס את דוד שהמליכו למלך. 8. הצער הוא על הרעב שהיה בארץ, שהיה צרה כללית לעם ישראל (גמרא מגילה י.). בהצלחה!
שאלה: נדר - זרע לבטלה: לפני שבוע בערך כבר היה נמאס לי להוציא זרע לבטלה, וגם הייתי צריך את העזרה של ה במשהו. אז פשוט נדרתי שאם כך וכך יקרה אני לא יוצא זרע לבטלה יותר. האם זה נחשב לנדר למרות שכבר כולם מחוייבים לא להוציא זרע לבטלה? ושאלה אחרונה, אם אני מוציא זרע לבטלה האם אני עובר עבירה כפולה עכשיו בגלל הנדר? כבוד הרב וחג שמח.
תשובה: נוסח כזה של נדר לא לעשות מעשה, ולא נדר בחפץ מסויים ("חפץ זה אסור עלי בנדר") - אינו תופס, אבל יש לעשות התרת נדרים בהקדם לפני שלושה אנשים, בנוסח הנמצא בסידורים ובמחזורים לערב ראש השנה. יש מקום לנדור נדרים כדי לעזור לעצמנו בקיום המצוות, אבל כל עניין של נדרים ושבועות חייב להיעשות בזהירות רבה. לא הייתי ממליץ מראש להישבע כך, שכן ללא הדרכה - זה כמעט גדר של אנוס לעבור על הנדר. איך ראוי להישבע? אני ממליץ מאוד לקרוא את ההדרכה הנמצאת בקישור הבא ולפעול על פיה: אם אתה חושב ששבועה יכולה לעזור לך, אל תשבע לפני שתתייעץ עם רב. כמו כן באתר שלהם (חפש "שמור עיניך" בגוגל) יש עוד המון הדרכה נפלאה שהצילה אנשים רבים ממש ממוות לחיים בתחום זה. בהצלחה!
שאלה: אמונה: שמי אביטל, ולאחרונה חוויתי אובדן יקר של חבר טוב שלי, שהתאבד לא מזמן.לפני כחודש וחצי ובתוקפה האחרונה עלתה בי השאלה -למה אני בכלל מאמינה בקב"ה?, אני לא יודעת איך זה כ"כ קשור למה שעברתי,ז"א למה השאלה הזאת עלתה בי פתאום, אבל אני יודעת שאני לא יכולה להתערב בחשבונות שלא שלי. אבל כרגע כדי להתקדם מהשבר וכדי להצמיח בעצמי מדרגה אישית חדשה, אני חיבית ליצור בעצמי בסיס טוב שעליו אני אוכל לבנות משהו. התשובה שנתתי לעצמי לשאלה בצורה הכי כנה שיכולה ליהיות - היא שאני לא יודעת. והאמת שדי התאכזבתי. אני באמת מנסה להבין - מה משמעות החיים בעולם הזה?, למה לפתח בעצמי "תקווה" אמונה?!, אם היא יכולה פשוט "ליפול"? איך אדם יכול לפתח לעצמו אידאולגיה כ"כ חזקה? יכול ליהיות שזה שקר?! וזה בכלל הגיוני שאני חושבת על הדברים האלה?. כי אני די מרגישה לא בנוח. אני רוצה שהאמונה שלי בסופו של דבר תבוא ממקום של- אמת. מהאובדן הזה אני רוצה לצמוח. אני פשוט לא כ"כ יודעת איך.
תשובה: קצת קשה לענות בתשובה קצרה באינטרנט על שאלות מסוג אלו. אני ממליץ לך להביט רת השיעורים הזו, שלדעתי תתן לך מענה. שמעי לפחות את השיעור הראשון ותראי אם זה סגנון המדבר אליך בהצלחה חגי
שאלה: מה זה דברי קבלה?: ב"ה במושג: "דברי קבלה", האם הכוונה להלכות ומנהגים שח תקנו לפי הנביאים והכתובים (כמו חג פורים לדוג ), או שהכוונה לתורה שמשה קיבל בהר סיני מהקב"ה והעביר בח ובעצם ח קיבלו זאת מהדורות שלפניהם?
תשובה: בדרך כלל כשח אומרים "דברי קבלה" - כוונתם לדברי הנביאים, והם נקראו כך, משום שהנביאים קיבלו את נבואתם מה. ברור שפורים נקבע על ידי הנביאים שבאותו הדור ולא מסורת, שכן לא היה שייך לחגוג פורים קודם הנס. אבל, הנביאים הבינו מהתורה את העיקרון שצריך להודות על הנס ולקבוע הודאה, כמו שראו שנאמרה שירה ונקבע חג לאחר נס קריעת ים סוף.
שאלה: בן פקועה: ב"ה בן פקועה הוא ולד בהמה טהורה שנמצא בתוך המעיים של בהמה שכבר נשחטה ונפקעה נקרעה בטנה ומותר לאוכלו ללא כל שחיטה. מושג זה התחדש לי לאחרונה ויש לי כמה שאלות עליו: 1. איך אוכלים אותו ללא שחיטה?! חי? או שמת בדרך אחרת (ירייה וכו )? 2. האם מותר לשחוט בהמה הרה? (אני מניחה שאם מותר לאכול את הולד שלה הוא כבר ממש ולא בתחילת התהוותו).
תשובה: 1. בן פקועה אינו טעון שחיטה, אבל חובה להמיתו לפני אכילתו. 2. מותר.
שאלה: ברכה על מים: ב"ה אם אני שותה מים ואחרי 10 דק שוב הולכת למקרר בשביל לשתות- עליי לברך שוב? ומה במקרה שבו בפעם הראשונה שתיתי פחות משיעור ברכה אחרונה? 2 השתיות מצטרפות?
תשובה: 1. שיעור הזמן שניתן לברך ברכה אחרונה הוא כל עוד יש שובע מהאכילה או מרווה מהשתייה. לכן בימות הקיץ החמים שאדם נהיה צמא במהירות - מן הראוי שמיד כשגומא לשתות יברך ברכה אחרונה, כדי שלא יפסיד אותה, ואין בדבר משום ברכה שאינה צריכה. מכל מקום, כיוון ש הראשונה התכוונת שיתכן ותמשיכי עוד לשתות (כמו בדוגמא שלך), אין צורך לברך שוב שהכל. 2. שיעור רביעית (כ-90 סמ"ק) מצטרף רק בשתיה רצופה בלגימה או שתיים רצופות.
שאלה: ברכות: לרב! יש לי שני שאלות אלייך, 1)אם אני באמצע לאכול וניזכרתי שלא בירכתי האם לברך או לא? 2)אם אני לא בטוח שבירכתי באמצע שאני אוכל משהוא או כול ברכה למשוהא אחר האם אני צריך לברך?
תשובה: וברכת ד  1. לברך. 2. בספק אין צריך לברך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: התלמוד הבבלי: מה ההבדל בין התלמוד הבבלי לשישה סדרי משנה? או שזה אותו דבר? לא הבנתי מה זה אומר.
תשובה: וברכת ד  התלמוד הבבלי מפרש את המשניות, על פי צורת הלימוד בבית המדרש. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שאלות על מגילת רות: ב"ה בחג שבועות קראתי למדתי את מגילת רות עם רש"י ויש כמה דברים שלא הבנתי (רש"י לא מפרש אותם): 1.פרק ד פס י"ז: "ותקראנה לו השכנות שם לאמר ילד-בן לנעמי ותקראנה שמו עובד הוא אבי-ישי אבי דוד. " מדוע השכנות קוראות לו בשמו? למה רות או נעמי לא עושות זאת? 2. פרק ד פסוק ו : " ויאמר הגאל לא אוכל לגאול- (לגאל-) לי פן-אשחית את-נחלתי גאל-לך אתה את-גאלתי כי לא-אוכל לגאל. " רש"י : " זרעי כמו (תהילים קכז) נחלת ה בנים לתת פגם בזרעי שנאמר (דברים כג) לא יבא עמוני ומואבי וטעה בעמוני ולא עמונית". שאלתי- אם הוא טעה מדוע לא לתקן אותו? למה לא אמרו לו שהפס שהוא מסתמך עליו הוא רק לגבי עמוני ולא לגבי עמונית ואז הוא היה גואל? הרי לכאורה השאירו אותו בטעותו וזה כאילו רימו אותו כי אם לא אז הוא כן היה גואל- עובדה שכשחשב שזה רק הקרקע הוא כן רצה לגאול ורק אחרי ששמע שזה כולל גם להתחתן עם רות, אמר שאינו רוצה.?
תשובה: א.לא כתוב שהשכנות קראו את השם אלא שקראו לו בנה של נעמי כאילו היא ילדה אותו. רות קראה את שמו עם נעמי מסתמא ב.היתה מחלוקת הלכתית מימי בועז עד ימי דואג האדומי האם דורשים מואבי ולא מואבית, והוא סבר לחומרא
שאלה: שאלה על פס  מחומש שמות: ב"ה למדתי בשבועות את 10 הדברות ויש לי שאלה: שמות, פרק י"ט, פס ד :" " אתם ראיתם אשר עשיתי למצרים ואשא אתכם על-כנפי נשרים ואבא אתכם אלי." רש"י :"אתם ראיתם -, (שבת פו) לא מסורת היא בידכם ולא בדברים אני משגר לכם לא בעדים אני מעיד עליכם אלא אתם ראיתם אשר עשיתי למצרים.". שאלתי היא- אבל (!!!) זה לא הדור שיצא ממצריים אלא דור הבנים שלהם (הדור שיצא ממצריים מת כתוצאה מחטא המרגלים).איך יתכן שהם ראו את זה וזה לא כמסורת בידם? גום אם נגיד שזה מי שיצא ממצריים מגיל 20 ומטה שלא מת, עדיין זה לא כולם אז מדוע מדברים בלשון רבים?! 1
תשובה: הכוונה שמתוך המסורת המאורע צרוב בנשמתם ולכן נקרא ש ראו  זאת למרות שבחינה ממשית ייתכן שלא חגי
שאלה: אסרו חג: ב"ה חשבתי על כך- מה המהות של האסרו חג? (מלבד היותו יום חופש נוסף.:)) אני יודעת שהוא עוד יום לעצור לפני החזרה לשגרה, להקרבת קרבנות וכו. אבל כיום- מה לעשות בו? מותר לעבוד בו?
תשובה: מותר הכל כרגיל. זה לא חג ולא חול מועד. במקור זה היום שאחרי הרגלים ויש עדיין שמחה בו
שאלה: תנ"ך: יש לי 2 שאלות ברשותך: 1.האם אתה מכיר ספרי לימוד של תנ"ך ככה אני יוכל ללמוד הרבה בבית? או אפילו אתר עם רשימת ספרי לימוד. 2.מי זה ארמילוס הרשע ומה הקשר למשיח בן דוד?
תשובה: בס ד א. סדרת דעת מקרא על התנ ך ב. בתרגום לספר ישעיה י"א ד  מופיע ארימלוס רשעא. בקרב היהודים נתפשטה האמונה כי באחרית הימים יקום מלך קשה כהמן להשיב לב ישראל לאביהן שבשמים על ידי גזרותיו ורשעתו, ושם המלך הזה קראו ברבות הימים ארמילוס - והוא רמולוס בהוספת "א" על שם מיסדה של העיר הרשעה רומי אשר תפול ולא תוסיף קום בימי המשיח. ואת זה לנגד זה קראו בשמות: הגואל האחרון, דוד יהי שמו, כשם המלך הראשון ליהודה (ירושלמי ברכות פ"ב ומדרש איכה פ"א ט"ז הוצאת בובר עמ  90), והמלך האחרון למלכות הרשעה יהיה שמו ג"כ כשם המלך הראשון שלהם והוא ארמילוס או רמולוס. זאת תוכן ההגדה הישנה אשר נמצאה אצל ר  סעדיה גאון ובתרגום לישעיה י  ובתרגום יונתן עה"ת דברים ל"ד ג. במדרש ויושע מתואר ארמילוס כבריה משונה. הנוצרים האמינו כי האנטי-קריסטוס יהיה בן השטן כאשר יאמינו משיחם הוא בן אלהים, ומההגדות האלה יצאה ההגדה שארמילוס הוא בן האבן והשטן השווה בדמותו ומעשהו להאנטי-קריסטוס בהגדת הנוצרים. במידה ותרצי להרחיב ראי: הרב אביע ד סנדרס
שאלה: ריה"ל - ביטול המצוות: האם על פי ריה"ל נביא יכול לשנות או לגרוע ולהוסיף הלכה בניגוד לדעת הרמב"ם? ואולי אף לבטל את המצוות לדורות? אם כן, מה נאמר נגד פאולוס שביטל את המצוות לדורות? והרי (ונניח שהיה נביא) דבר זה אפשרי. לא כך?
תשובה: יש באמת מחלוקת ביחס לנבואה בין ריהל לרמב"ם, האם יש צורך בקבלת האומה (רמב"ם) או גם יחיד (ריהל). גם על פי ריהל יש תנאים מסוימים בהם אדם יכול להיות נביא השאלה האם הנבואה סותרת את תורת משה  2 נתונים שפאולוס למשל לא עומד בהם חגי
שאלה: לימוד אמונה: לרב! אני תלמיד לקראת סוף שביעית ישלי שאלה לגבי לימוד אמונה. ואשמח לשמוע מה דעת הרב בעניין. אני ב"ה לומד המון אמונה אך כרגע עיקר ספרי האמונה שאני לומד הינם ספרים "קלים יחסית" או יותר מדוייק שלא נלמדים בצורה עקבית בישיבה גבוהה. פסקאות נבחרות של הרב קוק עם ביאורך או ביאור הרב יובל פרויינד ספרי הרב אבינר הרבים. ומאמרים אמוניים שפורסמו בספרים או כשיעור מוקלט של רבני דורנו - הרבנים נבנצאל דרוקמן יעקב אריאל וכו. מה העניין?? שאלתי היא האם כדאי להתחיל להפגש עם ספרים שאותם כן לומדים בשיעור א וכו כבר בגיל התיכון וללמוד בזהירות בהבנה שלי או בעזרת פרשן עליהם. או שאולי בכלל עדיף כמו שכמה הורו לי כך בעבר שלא "לעוף" ולהתחיל לפתוח מהר"ל הרב קוק וכו. אלא לחכות נ"ב אם יש חריגים אולי מסל"ש עין אי"ה אשמח אם תציין. וכן אם תוכל להרחיב מעט למה אתה תומך בגישתך זה יעזור לי מאד. וסליחה על הטורח.
תשובה: מצטער על האיחור בתשובה לדעתי עדיף באמת לחכות מעט עם התכנים הגבוהים יותר מפני שהתכנים הללו צריכים להיות מותאמים לא רק מבחינה שכלית אלא גם דורשים מתח נפשי מסוים שמגיע בד"כ בשלבים יותר מאוחרים בהצלחה חגי
שאלה: חלמתי חלום: חלמתי חללום שמישהו לידי מתלבט ובספק לגבי הלכה מסוימת ואני חולם שאני מתחיל לפתוח ספרים ולעזור לו לפתור את הספקה שלו? האם זה סימן מהשמיים? לקחתי על עצמי לפני מספר זמן להניח תפילין ושבוע לאחר מכן מישהו צדיק גדול נפטר לאחר מכן שלקחתי על עצמי מצוות ציצית הבן של הרב עובדיה יוסף נפטר? האם זה סימן שאני צריך להתחזק יותר? החלום?
תשובה: ב"ה, לא צריך ליחס ערך לחלומות, היום אנשים צוברים כמות עצומה של חויות מאורעות ומחשבות כך שהחלומות לא מעידים על משהו מסוים. כמובן חשוב להתחזק תמיד בפרט אם רוצה להשלים חסרונו של צדיק מן העולם. דני ארגמן
שאלה: מה זה "צו משמיים" ואם מדובר בדבר רע אז ניתן לבטל אותו או שלא: מה זה "צו משמיים"? הכוונה לגזרה משמיים או דבר רציני יותר? אם יש "צו משמיים" כזה על משהו להענישו וקרו לו דברים לא טובים מה אפשר לעשות? איך אפשר להשפיע כדי שאלוקים יבטל אותו? שמעתי שלפעמים יש גזירות שלא ניתנות לביטול אם הבנתי את הדבר נכון (אבל אני שואל על צו משמיים בעיקר אז שלא נכנס לבלבול). אני יודע שיש נטייה לא להפחיד אנשים, אבל חשוב לי לדעת את הדבר אז בבקשה אל תרתע מלספר לי דברים קשים.
תשובה: אינני יודע איפה פגשת את המושג, אבל הצוים שאנו מכירים מהשמים הם צוי התורה הקדושה שקיבלנו ושמענו מאת ה  בהר סיני, ונמסרו לנו ביד משה. מה שאתה מתכוון לגבי גזירות מהשמים: אנשים רגילים כמונו אינם יכולים לדעת את החלטות האלוקים, ועל זה נאמר "בהדי כבשי דרחמנא למה לך" ( באותם הסודות של הרחמן ה  למה לך להתעסק)?! אנו עושים את שלנו, מקיימים את תורת ה  ומצוותיו, וה  הטוב רואה ויודע והוא יעשה מה שהכי טוב בשבילנו. בכל מקרה של גזירה, מקובל בידינו כי "תשובה ותפילה וצדקה מעבירים את רוע הגזירה".
שאלה: קושי חברתי. אשמח לתשובה!!: אני בת 16 לומדת באולפנא, האמת אני כבר שנתיים באולפנא (מתחילה מט ) עכשיו אני בי אני די מיואשת אני מרגישה שאני עדיין לא מוצאת את החברות שלי, ואני גם מרגישה שאני ממש ממש עובדת על זה לנסות ליזום דברים כדי למצוא את החברות ואני רואה שזה פשוט לא הולך, יכול להיות שאני יהיה חברה של מישי ומבחינתי היא חברה שלי אבל אחרי יומיים שלושה פתאום אני ירגיש כאילו לא היה כלום כאילו לא היינו חברות (ואני ירגיש את זה שזה בא מצידה) לפעמים אני מרגישה פשוט לבד ואז אני ולפעמים יש דיכאון כזה וכשזה קורה לפעמים רוצים שאיזה חברה תיהיה ליד ותעודד או משו ואני מרגישה שאין לי את החברה הטובה הזאת שאני יבוא לספר לה מה היה וכו, ממש קשה לי!!! איך מצליחים למצוא את החברות הטובות? מה אני צריכה לעשות כדי לדעת שזה אמיתי?? במיוחד בתקופה הזאת שיש בגרויות ויש פחות זמן להשקיע בעיניין הזה!! וזה עוד יותר מעיק כשיש עוד דברים שקורים וזה מגיע למצב של יאוש. :)
תשובה: חברה, קודם כל אני רוצה לתת לך חיבוק ענק, ולהבטיח לך שבסוף הכל יהיה טוב. אני יודעת, עכשיו את עצובה, ומיואשת, אבל לפעמים זאת רק תקופה בחיים, והיא תעבור, ותגיעי למקומות אחרים, ותכירי בנות אחרות, ותפרחי שם, ויהיו לך המון המון חברות. איך אני יודעת? כי אני גם הייתי שם. כן, גם אני כשהייתי בגילך לא כל כך הסתדרתי עם הבנות בכיתה שלי, אבל זה ממש לא אומר כלום על מה שיהיה בעתיד. אבל את צודקת שעכשיו זה לא נעים, ולכן אני חושבת שאסור לך להתייאש. תתחילי בקטן. תמצאי מישהי אחת שמוצאת חן בעינייך ובא לך להתקרב אליה, ותשקיעי בה. אל תתייאשי גם אם בהתחלה יראה לך שהיא לא בעניין, או שתקבלי ממנה מסרים סותרים. יכול להיות שאת סתם מדמיינת. אבל אל תוותרי. תמשיכי להיות נחמדה וחברותית (בלי להציק יותר מידי), עד שתרכשי את אמונה. משם זה יהיה הרבה יותר קל. בינתיים אני מציעה לך להשקיע במקומות שנעים לך בהם, בבית עם המשפחה, אם חברות מהסניף או מהיסודי, או עם מי שנעים לך. אל תתפדחי מזה. העיקר שתהיי במקומות שבהם את מרגישה את. אני מבינה שאת צריכה עכשיו הרבה תמיכה, במיוחד בתקופת הבגרויות, אבל זה לא יקרה בין לילה. בינתיים את יכולה להיעזר במקומות המוכרים. אם המאמצים דורשים ממך הרבה אנרגיה אני אפילו ממליצה לך להרפות, ולחכות לחופש הגדול. אז תוכלי להתרכז רק בזה. ודבר אחרון, לפעמים כשמתאמצים מידי דווקא אז דברים לא מצליחים. צריך להרפות קצת, לבטוח בקב"ה להיות בטוחה בעצמך, בזה שאת נהדרת, וששווה להיות חברה שלך, ואז הדברים יצליחו באופן טבעי. פתאום תגלי שיש בכיתה שלך עוד בנות, שגם מחפשות חברות, ותגלי כמה הן מקסימות. אני בטוחה שמי שתזכה להיות חברה שלך תזכה בחברה אמיתית, רגישה ומדהימה, חברה שאני הייתי מאחלת לעצמי! בהצלחה חברתך, יעל yaelkagam gmail.com
שאלה: חלום: חלמתי חלום שמשהי שאני מכירה חולה בסרטן השד, משהי שאין לי קשר איתה כבר שנים, ורציתי לדעת האם יכול להיות חס ו שיש מן האמת בחלום ועלי להזהיר אותה שתיבדק, או שאני יכולה להסיר דאגה מלבי, הלוא חלומות שוא ידברו?
תשובה: לא להגיד לה, אלא לקרוא פרק תהילים ולתת צדקה להצלחתה ולערוך הטבת חלום בפני שלושה חברות, בנוסח הבא, ולאחר מכן לא לחשוש יותר: החולם אומר: חלמא טבא חזאי.  חלמא טבא חזאי.  חלמא טבא חזאי (בארמית: חלמתי חלום טוב). והם עונים שבע פעמים: חלמא טבא חזיתא. חלמא טבא חזיתא. חלמא טבא חזיתא (בארמית: חלמת חלום טוב). חלמא דידך טבא הוא וטבא להוי. רחמנא לשויה לטב. שבע זמנין יגזרון עליה מן שמיא די יהוי טבא. טבא הוא וטבא להוי: (חלמת חלום טוב, החלום שלך הוא טוב ויהיה לטובה. מה שנגזר עליך מן השמים הוא לטובה ויהיה לטובה) אומר החולם: הפכת מספדי למחול לי פתחת שקי ותאזרני שמחה: ועונים המיטיבים: אז תשמח בתולה במחול ובחרים וזקנים יחדו והפכתי אבלם לששון ונחמתים ושמחתים מיגונם: ולא אבה ה  אלהיך לשמע אל בלעם ויהפך ה  אלהיך לך את הקללה לברכה כי אהבך ה  אלהיך: ואומר החולם: פדה בשלום נפשי מקרב לי כי ברבים היו עמדי: ועונים: ופדויי ה  ישבון ובאו ציון ברנה ושמחת עולם על ראשם ששון ושמחה ישיגו ונסו יגון ואנחה: ויאמר העם אל שאול היונתן ימות אשר עשה הישועה הגדולה הזאת בישראל חלילה. חי ה  אם יפל משערת ראשו ארצה כי עם אלהים עשה היום הזה ויפדו העם את יונתן ולא מת: ואומר החולם: בורא ניב שפתים שלום, שלום לרחוק ולקרוב אמר ה  ורפאתיו: ועונים: ורוח לבשה את עמשי ראש השלישים לך דויד ועמך בן ישי שלום שלום לך ושלום לעזרך כי עזרך אלהיך ויקבלם דויד ויתנם בראשי הגדוד: ואמרתם כה לחי ואתה שלום וביתך שלום וכל אשר לך שלום: ברוך הגבר אשר יבטח בה  והיה ה  מבטחו: ה  עז לעמו יתן ה  יברך את עמו בשלום: ואומר החולם: ה  שמעתי שמעך יראתי: ועונים: ה  פעלך בקרב שנים חייהו בקרב שנים תודיע ברגז רחם תזכור: (חוזרים ג  פעמים מה  שמעתי  ) ויאמר החולם: שיר למעלות אשא עיני אל ההרים מאין יבוא עזרי: עזרי מעם ה  עשה שמים וארץ: ועונים: אל יתן למוט רגלך אל ינום שמרך: ואומר החולם: הנה לא ינום ולא יישן שמר ישראל: ועונים: ה  שמרך ה  צלך על יד ימינך: יומם השמש לא יככה וירח בלילה: ה  ישמרך מכל רע ישמר את נפשך: ה  ישמר צאתך ובואך מעתה ועד עולם: ואומרים: לך אכל בשמחה לחמך ושתה בלב טוב יינך כי כבר רצה האלהים את מעשיך:
שאלה: לבטים: הרב. אני לקראת סיום שנה שירות ב"ה ויש לי רצון גדול לתרום עוד שנה לחבר את כל האידיאלים שלי וליישם אותם בפועל.כי אם יש לי עוד אפשרות לעוד שנה מלאה בעשייה כמו השנה אז למה לא? מצד שני.יש לי רצון חזק ללמוד במדרשה ולהעמיק שנה שלמה לברר על עצמי ולהתעלות מבחינה רוחנית. אין סיכוי שאשלב בינהם. אני רוצה מדרשה מלאה. אבל כרגע נכון לעכשיו.למרות שסגרתי מדרשה לשנה הבאה.לפעמים צפות בי מחשבות לעוד שנת שירות או להמשיך כקומנרית בסניף או עם נוער בסיכון שממש באלי!אופ אני לא יודעת מה לעשות.אני גם יודעת שאני רוצה להתחתן. אז להתחתן אפשר לדחות לעוד שנה.ולהספיק מדרשה לפני.אבל מה עם עוד שנת שירות?אני מרגישה פרטית שאכפת לי ללמוד במדרשה אבל מה עם העשייה לעם שלי?זה מתנגשש ולא אמור להיות ככה!
תשובה: ברוכה הבאה לגיל בו מנסים לעשות הכל, והדבר בלתי אפשרי. מה עושים? ראשית   שמחים. שמחים על כך שזו ההתלבטות שלך, ושאת מתלבטת רק בין אפשרויות טובות, אלא שאינך יודעת איזו הטובה ביותר. צריך להודות לריבונו של עולם על כך שאת זוכה לכך שאת זוכה להתלבט בין דברים טובים. אני כמובן לא יכול לייעץ הרבה, בשל העובדה שאני לא מכיר אותך, וסביר להניח כי גם אם הייתי מכיר אותך   לא הייתי יכול לקבל את ההחלטות במקומך. אולם אני יכול לעזור לך לקרוא בין השורות של הדברים שלך עצמך. נראה מתוך דברייך שאת ממש רוצה לעשות עוד שנת שרות, במשהו חשוב לך ולעם ישראל, ורק פוחדת מה יהיה אתך בעתיד. לו היינו יודעים בוודאות מה יהיה בעתיד   נכון היה לפחוד. אולם בשל העובדה שבכל מקרה אנחנו בספק ואנחנו לא יודעים איזו החלטה תוביל לאיזה מקום   יהיה טוב יותר לא לקבל החלטות מתוך פחד של "מה יהיה אם", אלא לעשות את הדבר שאת רוצה לעשות מתוך אמונה ומתוך תפילה שזה יעלה לטובה. והרבה שמחה